Diari Oficial de la Generalitat Valenciana


Sumari del DOGV 6677, del 23-12-2011 (2011/12602)

RESOLUCIÓ de 14 de desembre de 2011, de la presidenta de l'Institut Valencià de la Música de la Generalitat per la qual s'accepta la renúncia presentada i es disposa de les economies produïdes respecte a la concessió d'ajudes a la producció i edició discogràfica per a l'any 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6677

Data del DOGV
:   23-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12979


Data del document
:   14-12-2011

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de desembre de 2011, de la presidenta de l'Institut Valencià de la Música de la Generalitat per la qual s'accepta la renúncia presentada i es disposa de les economies produïdes respecte a la concessió d'ajudes a la producció i edició discogràfica per a l'any 2011. [2011/12888]  
Vista la proposta que eleva la directora gerent de l'Institut Valencià de la Música, referida a la renúncia presentada i la disposició de les economies produïdes respecte a la concessió d'ajudes a la producció i edició discogràfica per a l'any 2011.  
  
Antecedents de fet  
  
Primer. Degudament publicada en el Diari Oficial de la Comunitat Valenciana número 6552 de 27.06.2011 i notificada als beneficiaris la Resolució de 10 de juny del 2011 de la presidenta de l'Institut Valencià de la Música, per la que es van concedir i van denegar les ajudes a la producció i edició discogràfica per a l'any 2011, dictada de conformitat amb la Resolució de 16 de febrer del 2011 de la presidenta de l'Institut Valencià de la Música que va convocar les ajudes (DOCV núm. 6475, de 8 de març següent), tots els beneficiaris van acceptar les ajudes dins del tràmit concedit.  
No obstant això, i referit a l'expedient D-024/11. Interàudio Post Pro, SL-CD EVO Música medieval S XI i XIII, al què es va concedir una ajuda de 3.000 €, l'1 de desembre del 2011 va tindre entrada en l'IVM, amb número de registre 2783, escrit de renúncia a l'ajuda concedida, subscrit pel gerent de la companyia Vicente Mesquita Leal, «davant de l'incompliment de l'entrega del projecte per part dels artistes».  
  
  
Segon. La Resolució de data 10 de juny del 2011, va anomenar en el seu epígraf segon i va relacionar en l'annex II cinc projectes discogràfics suplents, relacionats per orde de prioritat, en els que recauria l'ajuda en cas de possibles renúncies o incompliments, de conformitat amb la Base Octava de la convocatòria, a saber:  
1. Exp. D-045/11. The Recording Consort, SL, Una vetlada de música de cambra, de José Franch Ballester.  
2. Exp. D-003/11. Unió Musical Edicions, SL, Obra per a piano de Ramón Pous.  
3. Exp. D-030/11. Comboi Rècords SL, El Jardí de les Paraules, de Carles Dénia.  
4. Exp. D006/11. Absolute Beginners, SL, Album debut Soledad Vélez  
5. Exp.D008/11. Enchufamusic. The Way, the Wind, the van, de Limbotheque.  
  
Tercer. L'empresa discogràfica que ostenta la condició de primera suplent The Recording Consort, SL, per al projecte Una vetlada de música de cambra, de José Franch Ballester, va ser consultada, donada la situació plantejada per la renúncia a l'ajuda concedida per part d'Interàudio Post Pro, SL, referida en l'antecedent primer, a l'efecte de conéixer si estava en condicions de complir les obligacions establides en la Base Deu 1.b) i e) de la convocatòria, havent contestat positivament, amb un pressupost de producció i edició de 14.096 €, obtenint-se en data 13 i 14 de desembre de 2011, els certificats telemàtics de caràcter positiu de la Tresoreria de la Seguretat Social i de l'Agència Tributària.   
Donada la contestació positiva del primer suplent, la quantia renunciada i en atenció a les regles de repartiment asenyalades en la convocatòria, no cal consultar a la resta d'empreses suplents.  
  
Fonaments de dret  
  
1r. Quant a l'escrit de renúncia a l'ajuda concedida presentada per Interàudio Post Pro, SL, CD EVO Música medieval S. XI i XIII, expediente D-024/11, a què es va concedir una ajuda de 3.000 €, cal estar al que preveu els articles 90 i 91 de la Llei 30/92, de Règim Jurídic de les Administracions Públiques i del procediment administratiu comú, quant al desistiment de la sol·licitud o la renúncia als drets com a forma de finalització del procediment, el mig de presentació de la mateixa per l'interessat i la seua acceptació per l'administració.  
  
2n. Quant a la disposició de les economies produïdes per la renúncia, i la fixació de la quantia de les ajudes, cal estar al que preveu:  
  
- La Base Tercera, quant a la fixació de la quantia de les ajudes per import màxim del 50% del cost d'edició i producció, que per al projecte del primer suplent podria ascendir fins als 6.000 € d'existir consignació, donat el pressupost de producció i edició presentat amb la inicial sol·licitud.  
- La Base Octava de la convocatòria que establix que la resolució que adjudique les ajudes inclourà un llistat d'empreses discogràfiques suplents, relacionades per orde de prioritat, en els que recaurà l'ajuda en el cas de possibles renúncies o incompliments, la qual cosa efectivament va arreplegar al punt Segon la Resolució de 10 de juny del 2011, de la presidenta de l'Institut Valencià de la Música, que va concedir i va denegar les ajudes a l'edició i producció discogràfica per a l'any 2011.  
  
- La Base Dotzena 3 que estipula que les economies que puguen produir-se podran disposar-se, per mitjà de nova resolució de la consellera, i recaurà en les empreses suplents, relacionades per orde de prioritat, que establix la base octava.  
Vistos els preceptes d'aplicació general i, en especial, les Bases Tres, Huit, Deu, Onze i Dotze de la Resolució de 16 de febrer de 2011, de convocatòria de les ajudes a la producció i edició discogràfica per a l'any 2011 i els articles de la Llei de Règim Jurídic de les Administracions Públiques i del Procediment Administratiu Comú, redacció Llei 4/99, en especial els articles 90 i 91 quant a la renúncia a l'ajuda concedida pel beneficiari interessat, resolc  
  
Primer  
Acceptar la renúncia a l'ajuda concedida i deixar sense efecte la subvenció de 3.000 € concedida a Interàudio Post Pro, SL, per Resolució de 10 de juny de 2011 de la presidenta de l'Institut Valencià de la Música, per a la producció discogràfica del CD EVO Música medieval S-XI i XIII, expedient D-024/11.  
  
Segon  
Concedir una ajuda pel total de les economies produïdes de 3.000 € al projecte de l'empresa discogràfica que va ser anomenada com a primer suplent en el punt Segon de la Resolució de 10 de juny del 2011, al no superar esta ajuda el 50% del pressupost de producció i edició presentat, ni la quantia màxima de 6.000 € prevista, i donat el compromís expres de compliment de les condicions de la convocatòria:  
1. Expedient D-045/11. The Recording Consort, SL, Una vetlada de música de cambra, de José Franch Ballester.  
  
  
Tercer  
Mantindre la Resolució de 10 de juny del 2011, per la que es van concedir i van denegar les ajudes a la producció i edició discogràfica per a l'any 2011, en els restants extrems.  
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut o bé cabrà plantejar recurs contenciós-administratiu en els terminis i dels òrgans que s'indiquen a continuación:  
a) El recurs de reposició haurà d'interposar-se devant de la consellera de Turisme, Cultura i Esport en qualitat de presidenta de l'Institut Valencià de la Música en el termini d'un mes a comptar del següent al de la seua publicación.  
b) El recurs contenciós-administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 14 de desembre de 2011.- La presidenta de l'Institut Valencià de la Música de la Generalitat: Lola Johnson Sastre.